“Elektron hukumat” tizimining maʼlumotlarni qayta ishlash markazi faoliyatini tashkil etish chora-tadbirlari toʻgʻrisida
(resolution, 2026-01-01)

Oʻzbekiston Respublikasi Prezidentining “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari toʻgʻrisida” 2022-yil 22-avgustdagi PQ-357-son qarori ijrosi yuzasidan Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining 2022-yil 22-avgustdagi PQ-357-son qarori bilan tasdiqlangan 2022-2023-yillarda axborot-kommunikatsiya texnologiyalari sohasini yanada takomillashtirish boʻyicha “yoʻl xaritasi”ning 18-bandiga muvofiq “Elektron hukumat” tizimining maʼlumotlarni qayta ishlash markazini ishga tushirish hamda davlat axborot tizimlari va resurslarini bosqichma-bosqich joylashtirish, saqlash va qayta ishlash belgilanganligi; hozirgi kunda “Raqamli hukumat loyihalarini boshqarish markazi” davlat muassasasida (keyingi oʻrinlarda — Markaz) yuridik shaxs tashkil etmagan holda “Raqamli hukumat” tizimining maʼlumotlarni qayta ishlash markazi ishga tushirilganligi maʼlumot uchun qabul qilinsin. 2. “Elektron hukumat” tizimining maʼlumotlarni qayta ishlash markazining asosiy vazifalari etib quyidagilar belgilansin: manfaatdor davlat organlari va tashkilotlarining axborot tizimlarini joylashtirish va saqlash; “Elektron hukumat” tizimi infratuzilmasiga oid davlat axborot tizimlarining uzluksiz ishlashini taʼminlash, ularni saqlash va qayta ishlash; axborot va kiberxavfsizlikni taʼminlashga masʼul boʻlgan davlat organlari bilan hamkorlikda “Elektron hukumat” tizimining maʼlumotlarni qayta ishlash markaziga joylashtirilgan va saqlanayotgan davlat organlari va tashkilotlarining axborot tizimlari xavfsiz va barqaror ishlashini, axborot va kiberxavfsizlik talablariga muvofiq faoliyat yuritishini taʼminlash; bulutli texnologiyalar asosida davlat organlari va tashkilotlari uchun yangi turdagi xizmatlarni joriy etish. 3. Quyidagilarni nazarda tutuvchi “Elektron hukumat” tizimining maʼlumotlarni qayta ishlash markazida davlat organlari va tashkilotlarining axborot tizimlarini joylashtirish, saqlash va qayta ishlash tartibi toʻgʻrisidagi nizom 1-ilovaga muvofiq tasdiqlansin: “Elektron hukumat” tizimining maʼlumotlarni qayta ishlash markazida davlat organlari va tashkilotlarining axborot tizimlarini joylashtirish tartibi; “Elektron hukumat” tizimining maʼlumotlarni qayta ishlash markazida davlat organlari va tashkilotlarining axborot tizimlarini saqlash va qayta ishlash tartibi; “Elektron hukumat” tizimining maʼlumotlarni qayta ishlash markazida davlat organlari va tashkilotlarining axborot tizimini joylashtirish, saqlash va qayta ishlashda taraflarning huquq va majburiyatlari. 4. Raqamli texnologiyalar vazirligi hamda Iqtisodiyot va moliya vazirligining “Elektron hukumat” tizimining maʼlumotlarni qayta ishlash markazi faoliyatini toʻliq amalga oshirishi uchun quyidagi takliflariga rozilik berilsin: Markazning tuzilmasida qoʻshimcha 30 ta shtat birligini ajratish, shu jumladan, direktor oʻrinbosari — “Elektron hukumat” tizimining maʼlumotlarni qayta ishlash markazi boshligʻi lavozimini joriy etish; “Elektron hukumat” tizimining maʼlumotlarni qayta ishlash markazining faoliyatini amalga oshirish uchun qoʻshimcha ajratilgan shtat birliklari moliyalashtirilishi Markazning davlat organlari va tashkilotlari tomonidan taqdim qilingan axborot tizimlarini “Elektron hukumat” tizimining maʼlumotlarni qayta ishlash markazida joylashtirish, saqlash va qayta ishlash xizmatlarini koʻrsatishdan tushgan hamda qonunchilik hujjatlarida taqiqlanmagan boshqa faoliyat turlaridan olingan mablagʻlar hisobidan amalga oshirish; davlat organlari va tashkilotlariga “Elektron hukumat” tizimi infratuzilmasi doirasida maʼlumotlarni joylashtirish, saqlash va qayta ishlash boʻyicha Markaz bilan toʻgʻridan-toʻgʻri shartnoma tuzishga ruxsat berish; Oʻzbekiston Respublikasi raqamli texnologiyalar vaziriga Markaz tuzilmasiga maʼlumotlarini saqlash va qayta ishlash xizmatlarini koʻrsatishdan tushgan mablagʻlar hamda qonunchilik hujjatlarida taqiqlanmagan boshqa faoliyat turlaridan olingan mablagʻlar hisobidan moliyalashtiriladigan qoʻshimcha shtat birliklarini kiritish huquqini berish. 5. Belgilansinki: Markaz “Elektron hukumat” tizimining maʼlumotlarni qayta ishlash markazining operatori va egasi hisoblanadi; Markaz direktori oʻrinbosari — “Elektron hukumat” tizimining maʼlumotlarni qayta ishlash markazi boshligʻi qonunchilik hujjatlariga muvofiq Markaz direktori tomonidan Oʻzbekiston Respublikasi raqamli texnologiyalar vaziri bilan kelishilgan holda lavozimga tayinlanadi va lavozimdan ozod etiladi hamda oʻz faoliyatida Raqamli texnologiyalar vazirligiga va Markaz direktoriga boʻysunadi; Markazda davlat organlari va tashkilotlari tomonidan taqdim qilingan axborot tizimlarini joylashtirish, saqlash va qayta ishlash xizmatlarini koʻrsatishdan tushgan mablagʻlar Raqamli texnologiyalar vazirligi tomonidan ushbu qarorning 2-bandi uchinchi xatboshisida nazarda tutilgan yoʻnalishlar moliyalashtirilganidan keyin qonunchilik hujjatlarida belgilangan tartibda mustaqil tasarruf etiladi; Markazda davlat organlari va tashkilotlarining axborot tizimlari ixtiyoriy ravishda, mazkur davlat organlari va tashkilotlarining buyurtmachi sifatida bergan arizasiga asosan yoki “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasi tomonidan tasdiqlangan reja-jadval asosida joylashtiriladi; davlat organlari va tashkilotlari tomonidan ishlab chiqilgan axborot tizimlari va maʼlumotlar bazalarini ularning texnik topshiriq va axborot xavfsizligi talablariga muvofiqligi yuzasidan Raqamli texnologiyalar vazirligi va “Kiberxavfsizlik markazi” davlat unitar korxonasining ijobiy xulosalari olinmasdan amaliyotga joriy etish taqiqlanadi. 6. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 7. Raqamli texnologiyalar vazirligi bir oy muddatda: Markaz ustavini qayta koʻrib chiqsin va malakali mutaxassislar bilan toʻldirish choralarini koʻrsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi raqamli texnologiyalar vaziri Sh.X. Shermatov zimmasiga yuklansin. 1. Mazkur Nizom “Elektron hukumat” tizimining maʼlumotlarni qayta ishlash markazida davlat organlari va tashkilotlari, startap va sunʼiy intellekt loyihalari, xususiy sektor hamda xorijiy kompaniyalarning axborot tizimlari va resurslarini joylashtirish, saqlash va qayta ishlash tartibini belgilaydi. 2. Ushbu Nizomda quyidagi asosiy tushunchalardan foydalaniladi: axborot tizimlari — buyurtmachining axborot tizimlari, resurslari, maʼlumotlar bazalari va boshqa texnik qurilmalari; buyurtmachi — “Elektron hukumat” tizimining maʼlumotlarni qayta ishlash markazida oʻzining axborot tizimlari va resurslarini joylashtirishga talabgor boʻlgan yoki joylashtirgan respublika ijro etuvchi hokimiyat organlari, mahalliy ijro etuvchi hokimiyat organlari hamda ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlari, shuningdek, startap va sunʼiy intellekt loyihalarining egalari, xususiy sektor hamda xorijiy kompaniyalar; operator — “Raqamli hukumat loyihalarini boshqarish markazi” davlat muassasasi; “Elektron hukumat” tizimining maʼlumotlarni qayta ishlash markazi (keyingi oʻrinlarda — Markaz) — buyurtmachining “Elektron hukumat”ning axborot tizimlari va resurslari yagona reyestriga kiritilgan idoraviy va idoralararo axborot tizimlarining saqlanishini, qayta ishlanishini va integratsiyalashuvini amalga oshirishga ixtisoslashgan maʼlumotlarni qayta ishlash majmuasi; Markaz quvvatlari — Markazda oʻrnatilgan, buyurtmachi uchun shartnoma asosida ajratiluvchi texnik-dasturiy vositalar, shu jumladan, hisobni yurituvchi platformalar, kommutatsiya asbob-uskunalari hamda disk va server hajmlari jamlanmasi. 3. Markazda buyurtmachining axborot tizimlarini joylashtirish va saqlash ushbu Nizomga 1-ilovada keltirilgan sxema asosida amalga oshiriladi. 4. Buyurtmachining axborot tizimlarini Markazda joylashtirish quyidagi tartibda amalga oshiriladi: a) “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining qarori bilan tasdiqlanadigan reja-jadvalga asosan unda koʻrsatilgan muddatlarda. Bunda: har yili noyabr oyiga qadar Raqamli texnologiyalar vazirligining soʻroviga muvofiq buyurtmachilarning takliflari ushbu vazirlikka taqdim etiladi; har yili dekabr oyida “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasi Raqamli texnologiyalar vazirligi tomonidan buyurtmachilarning takliflariga asosan umumlashtirilgan maʼlumotlar boʻyicha buyurtmachilarning axborot tizimlarini Markazda joylashtirish reja-jadvalini tasdiqlaydi; buyurtmachi “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining tasdiqlangan qarori oʻziga kelib tushgan kundan boshlab yetti ish kuni ichida mazkur qarorda belgilangan axborot tizimlarini Markazda joylashtirish boʻyicha operatorga ushbu Nizomga 2-ilovada nazarda tutilgan shaklda ariza bilan murojaat qiladi; operator ariza tushgan kundan boshlab besh ish kuni ichida buyurtmachining ushbu Nizomga 2-ilovaga muvofiq arizasi toʻgʻri yozilganligini va unda koʻrsatilishi zarur boʻlgan maʼlumotlar toʻliq qayd etilganligini koʻrib chiqadi, buyurtmachining arizasida nazarda tutilgan maʼlumotlar toʻgʻri va toʻliq hamda axborot tizimlarini Markazda joylashtirishning tashkiliy-texnik imkoniyatlari mavjud boʻlgan taqdirda, operator va buyurtmachi oʻrtasida buyurtmachining axborot tizimlarini Markazda joylashtirish boʻyicha shartnoma loyihasini rasmiylashtirish uchun buyurtmachiga taqdim etadi; taraflar oʻrtasida rasmiylashtirilgan shartnoma asosida operator yetti ish kuni ichida Markazda buyurtmachining arizasida nazarda tutilgan maʼlumotlar asosida buyurtmachining axborot tizimlarini joylashtirish uchun zarur texnik imkoniyatlarni yaratadi va bu haqda buyurtmachini xabardor qiladi; buyurtmachi taraflar oʻrtasida rasmiylashtirilgan shartnomaga muvofiq, operatorning xabari asosida oʻz axborot tizimlarining texnik imkoniyatlaridan kelib chiqib Markazda oʻzining axborot tizimlarini joylashtiradi; b) buyurtmachining “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining qarori bilan tasdiqlangan reja-jadvalda nazarda tutilmagan axborot tizimlarini ixtiyoriy ravishda ushbu Nizomga 2-ilovada nazarda tutilgan shaklda operatorga bergan arizasiga asosan. Bunda: operator ariza tushgan kundan boshlab besh ish kuni ichida buyurtmachining ushbu Nizomga 2-ilovaga muvofiq arizasi toʻgʻri yozilganligini va unda koʻrsatilishi zarur boʻlgan maʼlumotlar toʻliq qayd etilganligini koʻrib chiqadi, buyurtmachining arizasida nazarda tutilgan maʼlumotlar toʻgʻri va toʻliq hamda axborot tizimlarini Markazda joylashtirishning tashkiliy-texnik imkoniyatlari mavjud boʻlgan taqdirda, operator va buyurtmachi oʻrtasida buyurtmachining axborot tizimlarini Markazda joylashtirish boʻyicha shartnoma loyihasini rasmiylashtirish uchun buyurtmachiga taqdim etadi; taraflar oʻrtasida rasmiylashtirilgan shartnoma asosida operator yetti ish kuni ichida Markazda buyurtmachining arizasida nazarda tutilgan maʼlumotlar asosida uning axborot tizimlarini joylashtirish uchun zarur texnik imkoniyatlarni yaratadi va bu haqda buyurtmachini xabardor qiladi; buyurtmachi taraflar oʻrtasida rasmiylashtirilgan shartnomaga muvofiq, operatorning xabari asosida oʻz axborot tizimlarining texnik imkoniyatlaridan kelib chiqib Markazda oʻzining axborot tizimlarini joylashtiradi. 5. Buyurtmachilar ushbu Nizomga 2-ilovada nazarda tutilgan arizaning toʻliq toʻldirilishi hamda maʼlumotlarning haqqoniyligi, “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining qarori bilan tasdiqlangan reja-jadvalda nazarda tutilgan muddatlarda, shuningdek, oʻzining axborot tizimlari Markazda lozim darajada joylashtirilishi hamda maʼlumotlarning qayta ishlanishi uchun javobgardirlar. 6. Davlat organlari va tashkilotlari hamda operator oʻrtasida tuziladigan shartnoma summasi buyurtmachi axborot tizimlarining texnik parametrlari asosida operator tomonidan Iqtisodiyot va moliya vazirligi bilan kelishgan holda tasdiqlanadigan tariflarga muvofiq belgilanadi. 7. Buyurtmachining axborot tizimlarini Markazda joylashtirish uchun zarur boʻlgan aloqa kanallarining tegishli tezligi hamda qoʻshimcha texnik imkoniyatlari operator tomonidan buyurtmachining taraflar oʻrtasida tuzilgan shartnoma asosida bergan soʻroviga muvofiq yaratiladi. Bunda buyurtmachining axborot tizimlari Markazda joylashtirilishi uchun zarur boʻlgan aloqa kanallarining tegishli tezligi hamda qoʻshimcha texnik imkoniyatlari yaratilishi uchun zarur boʻlgan tashkiliy-texnik tadbirlar xarajatlari buyurtmachining hisobidan moliyalashtiriladi. 8. “Elektron hukumat” tizimining maʼlumotlarni qayta ishlash doirasida operator va buyurtmachilarning elektron hamkorligi hamda axborot almashinuvi faqat “Elektron hukumat”ning idoralararo maʼlumotlar uzatish tarmogʻi yoki himoyalangan VPN tarmogʻi (IPSec VPN) orqali tashkil etiladi. Foydalanilishi cheklangan axborotni muhofaza qilish qonunchilik hujjatlari talablariga muvofiq amalga oshiriladi. 9. Taraflar oʻrtasida tuziladigan shartnomada nazarda tutilgan muddatlarda va tartibda buyurtmachining axborot tizimlari Markazda joylashtirilgan vaqtdan boshlab mazkur axborot tizimlarining texnik jihatdan tartibga solish sohasidagi normativ hujjatlar hamda qonunchilik hujjatlariga muvofiq saqlanishi uchun operator javobgar hisoblanadi. 10. Buyurtmachilarning axborot tizimlari Markazda quyidagi usullarda saqlanadi: buyurtmachining server qurilmalarini Markaz hududida bevosita joylashtirish; Markaz quvvatlaridan foydalangan holda virtual server quvvatlarini yaratish. 11. Operator buyurtmachining axborot tizimlari Markazda lozim darajada saqlanishi uchun quyidagi tadbirlarni amalga oshirishi lozim: buyurtmachining axborot tizimlari lozim darajada va uzluksiz ishlashi uchun Markazni zarur miqdorda elektr energiyasi bilan taʼminlash; Markazda yongʻin xavfsizligi va havo aylanishi tizimlarini yoʻlga qoʻyish; Markazda saqlanayotgan buyurtmachi axborot tizimlarining xavfsizligini hamda ulardagi maʼlumotlarning axborot va kiberxavfsizlik talablariga javob berishini, shuningdek, maʼlumotlarning konfidensialligini taʼminlash choralarini koʻrish. 12. Ushbu Nizomning 11-bandida nazarda tutilgan tadbirlarning oʻz vaqtida va lozim darajada amalga oshirilishi, Markazda saqlanayotgan buyurtmachining axborot tizimlari zarur holatda saqlanishi va lozim darajada ishlashi uchun operator javobgar hisoblanadi. 13. Quyidagi holatlarda Markazda saqlash uchun berilgan buyurtmachi axborot tizimlarining shikastlanishi, ulardagi maʼlumotlar uchun axborot va kiberxavfsizlik talablarining buzilishi hamda axborot tizimlaridagi texnik kamchiliklar uchun operator javobgar boʻlmaydi: taraflar oʻrtasida tuzilgan shartnomadagi fors-major holati yuz bersa; buyurtmachi tomonidan Markazda saqlash uchun joylashtirilgan buyurtmachining axborot tizimlari uchun axborot va kiberxavfsizlik talablari buzilgan yoki axborot va kiberxavfsizlik talablarini taʼminlash boʻyicha choralar lozim darajada koʻrilmagan taqdirda; Markazda saqlash uchun joylashtirilgan buyurtmachining idoralararo integratsiyalashgan axborot tizimlarining boshqa axborot tizimlari bilan integratsiyalashuvi lozim darajada yoʻlga qoʻyilmaganligi natijasida maʼlumotlarning toʻliq almashinuvi yuz bermagan boʻlsa; Markazga buyurtmachining axborot tizimlari koʻchirilayotgan vaqtda buyurtmachining axborot tizimlarida texnik nosozliklar yuzaga kelganda; Markazga joylashtirilgan buyurtmachining axborot tizimlari buyurtmachi tomonidan qayta ishlanishi natijasida texnik nosozliklar yuzaga kelganda. 14. Ushbu Nizomning 13-bandida nazarda tutilgan holatlar yuz bergan taqdirda, taraflar (operator va buyurtmachi)dan biri yoʻl qoʻyilgan kamchilik boʻyicha ikkinchi tarafni yozma ravishda kamchilik aniqlangan vaqtdan boshlab uch ish kuni ichida xabardor qilishi lozim. 15. Markazda joylashtirilgan va saqlanayotgan axborot tizimlarini qayta ishlash buyurtmachi tomonidan joylashtirilgan axborot tizimlarining texnik imkoniyatlaridan kelib chiqib, texnik jihatdan tartibga solish sohasidagi normativ hujjatlar va qonunchilik hujjatlarida belgilangan tartibda amalga oshiriladi. 16. Markazda axborot tizimlaridagi maʼlumotlarni qayta ishlash axborot xavfsizligi va kiberxavfsizlik sohasiga oid qonunchilik hujjatlari va taraflar oʻrtasida tuziladigan shartnoma shartlariga muvofiq amalga oshiriladi. 17. Operator Markazda saqlanayotgan buyurtmachining axborot tizimlaridagi maʼlumotlarning 24/7 rejimida uzluksiz qayta ishlanishini taʼminlashi zarur. 18. Buyurtmachi tomonidan Markazda joylashtirilgan va saqlanayotgan axborot tizimlarining qayta ishlanishi Markazda saqlanayotgan boshqa axborot tizimlarining ish faoliyatiga taʼsir koʻrsatmasligi zarur. 19. Operator buyurtmachining Markaz quvvatlaridan foydalanishini quyidagi hollarda vaqtincha toʻxtatadi: Oʻzbekiston Respublikasi qonunchilik hujjatlari, texnik jihatdan tartibga solish sohasidagi normativ hujjatlar va ushbu Nizom talablari buzilgan hollarda; taraflar oʻrtasida tuzilgan shartnoma boʻyicha buyurtmachi oʻz majburiyatlarini bajarmagan yoki lozim darajada bajarmagan hollarda. Bunda vaqtinchalik toʻxtatish muddati mazkur bandda keltirilgan holatlar bartaraf etilib, operator tomonidan mavjud kamchilik bartaraf etilganligi aniqlangunga qadar amal qiladi. 20. Operator buyurtmachining Markaz quvvatlaridan foydalanishini quyidagi hollarda bekor qiladi: Markaz quvvatlaridan foydalanish yil davomida ikki yoki undan ortiq marotaba ushbu Nizomning 19-bandiga asosan vaqtincha toʻxtatilib, biroq buyurtmachi yoʻl qoʻyilgan kamchiliklarni amalda bartaraf etmayotgan boʻlsa; qonunchilik hujjatlari yoki “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining qarori bilan buyurtmachining Markazda saqlash uchun taqdim qilingan axborot tizimini bundan keyin saqlash imkoniyatlari chegaralangan yoki toʻxtatish belgilangan boʻlsa; taraflar oʻrtasida tuzilgan shartnomaga muvofiq shartnoma muddati tugagan boʻlsa; buyurtmachining axborot va kiberxavfsizlik talablariga lozim darajada amal qilmasligi sababli Markazda saqlash uchun berilgan boshqa axborot tizimlarining ish faoliyatida texnik nosozliklar yuzaga kelgan, zararlangan yoki ish faoliyati vaqtincha yoxud toʻliq toʻxtatilishiga sabab boʻlgan boʻlsa; Markaz quvvatlarida ish faoliyati vaqtincha toʻxtatilganligi toʻgʻrisidagi operatorning yozma xabari asosida buyurtmachi koʻrsatilgan kamchiliklarni uch ish kuni ichida bartaraf etmasa. 21. Ushbu Nizomning 19 va 20-bandlarida nazarda tutilgan holatlar yuzaga kelgan taqdirda, operator mavjud kamchilik aniqlangan vaqtdan boshlab quyidagi ishlarni amalga oshiradi: a) vaqtincha toʻxtatish boʻyicha: buyurtmachini ushbu Nizom 19-bandining ikkinchi yoki (va) uchinchi xatboshisi talablari buzilganligi toʻgʻrisida yozma ravishda mavjud kamchilik aniqlangan vaqtdan boshlab uch ish kuni ichida xabardor qiladi; mavjud kamchilik aniqlanganligi toʻgʻrisidagi yozma xabar buyurtmachiga yuborilgan vaqtdan boshlab yetti ish kuni ichida buyurtmachining tegishli axborot tizimi Markazda ish faoliyatini vaqtincha toʻxtatishi boʻyicha tegishli texnik tadbirlarni amalga oshiradi; b) bekor qilish boʻyicha: buyurtmachini ushbu Nizomning 20-bandi ikkinchi — beshinchi xatboshilari talablari buzilganligi toʻgʻrisida yozma ravishda mavjud kamchilik aniqlangan vaqtdan boshlab uch ish kuni ichida xabardor qiladi; mavjud kamchilik aniqlanganligi boʻyicha yozma xabar buyurtmachiga yuborilgan vaqtdan boshlab bir ish kuni ichida buyurtmachining tegishli axborot tizimining Markaz quvvatlarida ish faoliyatini bekor qilish boʻyicha tegishli texnik tadbirlarni amalga oshiradi. 22. Markaz quvvatlarida buyurtmachining axborot tizimlari vaqtincha toʻxtatilganligi toʻgʻrisidagi yozma xabarni olgan kundan boshlab uch ish kuni ichida buyurtmachi operator koʻrsatgan kamchiliklarni bartaraf etib, bu haqda yozma ravishda operatorni xabardor qiladi. Operator ushbu bandning birinchi xatboshisida nazarda tutilgan muddatda buyurtmachi tomonidan ushbu Nizomning 19-bandi ikkinchi yoki (va) uchinchi xatboshisida nazarda tutilgan kamchiliklarni amalda bartaraf etganini tegishli tashkiliy-texnik tadbirlar orqali tekshirib boʻlganidan keyin mavjud kamchilik haqiqatdan bartaraf etilgan boʻlsa, shu kunning oʻzida vaqtincha toʻxtatilgan axborot tizimining ish faoliyatini tiklab, bu haqda yozma ravishda buyurtmachini xabardor qiladi. 23. Buyurtmachi tomonidan operator qayd etgan kamchiliklar amalda bartaraf etilmagan boʻlsa yoki haqiqatdan bartaraf etilganligi operatorning tekshiruvi jarayonida aniqlanmagan boʻlsa, operator ushbu Nizomning 21-bandi “b” kichik bandida nazarda tutilgan tadbirlarni amalga oshiradi. 24. Ish faoliyati vaqtincha toʻxtatilishi yoki bekor qilinishi natijasida buyurtmachining axborot tizimlari Markazda joylashtirilishi va saqlanishi boʻyicha yetkazilgan zarar buyurtmachi hisobidan qoplanadi. 25. Ish faoliyati bekor qilingan vaqtdan boshlab taraflar oʻrtasida tuzilgan Markazda buyurtmachining axborot tizimlarini joylashtirish va saqlash boʻyicha shartnoma bekor qilingan hisoblanadi va buning natijasida yuzaga kelgan zarar shartnomada belgilangan tartibda qoplanadi. 26. Operator quyidagi huquqlarga ega: Markaz quvvatlaridan foydalanish (joylashtirish, saqlash va qayta ishlash)ning umumiy tartibi va shartlarini belgilash; buyurtmachiga Markazda axborot tizimlarini joylashtirish va saqlashda koʻmaklashish; buyurtmachiga Markaz quvvatlari yuzasidan texnologik yechimlar boʻyicha tushuntirishlar berish; buyurtmachi bilan tuzilgan shartnomaning soʻzsiz bajarilishini talab qilish. Operator qonunchilik hujjatlari va shartnomaga muvofiq boshqa huquqlarga ham ega boʻlishi mumkin. 27. Buyurtmachi quyidagi huquqlarga ega: Markaz quvvatlaridan foydalanish (joylashtirish, saqlash va qayta ishlash) uchun operatorga belgilangan tartibda ariza yuborish; Markaz quvvatlari yuzasidan operatordan tushuntirishlar olish; oʻz axborot tizimini Markazda joylashtirish va saqlash yuzasidan operatordan tashkiliy-texnik yordam olish; operator bilan tuzilgan shartnomaning soʻzsiz bajarilishini talab qilish. Buyurtmachi qonunchilik hujjatlari va shartnomaga muvofiq boshqa huquqlarga ham ega boʻlishi mumkin. 28. Operator oʻz zimmasiga quyidagi majburiyatlarni oladi: Markazda kuzatilishi mumkin boʻlgan uzilishlar yuzasidan texnik ishlar olib borilishidan kamida uch ish kuni oldin buyurtmachini yozma ravishda xabardor qilish; Markaz quvvatlaridan foydalanish (joylashtirish, saqlash va qayta ishlash) tartibi va shartlariga rioya qilish; Markaz quvvatlarining uzluksiz ishlashi boʻyicha tegishli choralar koʻrish; Markaz quvvatlarida oʻzining axborot tizimlari vaqtincha toʻxtatilishi boʻyicha operatorning yozma xabarini olgan vaqtdan boshlab 3 ish kuni ichida operator tomonidan aniqlangan kamchiliklarni bartaraf etib, bu haqda yozma ravishda operatorni xabardor qilish; mazkur Nizom va buyurtmachi bilan tuzilgan shartnoma talablarini soʻzsiz bajarish; mazkur Nizomda yoki qonunchilik hujjatlarida yoxud texnik jihatdan tartibga solish sohasidagi normativ hujjatlarda belgilangan qoidalar buzilgan taqdirda, buyurtmachini Markaz quvvatlaridan foydalanish (joylashtirish, saqlash va qayta ishlash)ni vaqtincha toʻxtatish yoki bekor qilish yuzasidan yozma xabardor qilish. Operator qonunchilik hujjatlari va shartnomaga muvofiq oʻz zimmasiga boshqa majburiyatlarni ham olishi mumkin. 29. Buyurtmachi oʻz zimmasiga quyidagi majburiyatlarni oladi: Markaz quvvatlarida axborot tizimlarini joylashtirish va saqlash tartibi va shartlariga rioya qilish; ushbu Nizom va operator bilan tuzilgan shartnoma talablarini soʻzsiz bajarish; Markaz quvvatlarida axborot tizimlarini joylashtirish, saqlash va qayta ishlash shartlariga oid qonunchilik hujjatlari, texnik jihatdan tartibga solish sohasidagi normativ hujjatlar talablariga amal qilish. Buyurtmachi qonunchilik hujjatlari va shartnomaga muvofiq oʻz zimmasiga boshqa majburiyatlarni ham olishi mumkin. 30. Buyurtmachilarning Markaz quvvatlariga joylashtirilgan va saqlanayotgan axborot tizimlari toʻgʻrisidagi mavjud maʼlumotlar operator tomonidan tizimli ravishda har chorakda tahlil qilib boriladi va natijasi yuzasidan har chorak yakuni boʻyicha keyingi oyning 20-kuniga qadar “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasiga kiritib boriladi. 31. Mazkur Nizomning bajarilishini nazorat qilish Oʻzbekiston Respublikasi Raqamli texnologiyalar vazirligi tomonidan amalga oshiriladi. 32. Qonun buzilishi yoki uning yuzaga kelishiga sabab boʻlgan shart-sharoitlar boʻyicha tizimli ravishda Oʻzbekiston Respublikasi Raqamli texnologiyalar vazirligi buyurtmachi va operatorga koʻrib chiqilishi majburiy boʻlgan taqdimnomalarni kiritib boradi hamda har yilning yakuniga qadar amalga oshirilgan ishlar toʻgʻrisida “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasiga zarur maʼlumotlarni taqdim qiladi. 33. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari I. Markazda axborot tizimlari va resurslarini joylashtirish tartibi 1-bosqich Buyurtmachi (respublika ijro etuvchi hokimiyat organlari, mahalliy ijro etuvchi hokimiyat organlari hamda xoʻjalik birlashmalari) Markazda axborot tizimlari va resurslarini joylashtirish va saqlash boʻyicha arizani toʻldirib, operatorga yuboradi. “Raqamli Oʻzbekiston — 2030” strategiyasini amalga oshirish boʻyicha muvofiqlashtirish komissiyasining qarori tushgan kundan boshlab 7 ish kuni ichida / xohishga koʻra 2-bosqich Operator (“Raqamli hukumat loyihalarini boshqarish markazi” davlat muassasasi) Arizaning belgilangan talablarga muvofiqligini koʻrib chiqadi hamda shartnoma loyihasini rasmiylashtirish uchun buyurtmachiga taqdim etadi. 5 ish kuni ichida 3-bosqich Operator Buyurtmachining Markaz quvvatlaridan foydalanishi choralarini koʻradi. 7 ish kuni ichida II. Markazda axborot tizimlari va resurslarini saqlash tartibi 1-bosqich Buyurtmachi Shartnomada belgilangan usulga muvofiq axborot tizimlari va resurslarini joylashtirish choralarini koʻradi. Bunda operator zarur shart-sharoitlarni yaratadi. Shartnomada belgilangan muddatlarda 2-bosqich Operator Axborot tizimlari va resurslari saqlanishini uzluksiz taʼminlaydi. Shartnomaning amal qilish muddati davomida 3-bosqich Operator/ Buyurtmachi Axborot tizimlari va resurslari saqlanishida uzilishlar sodir etilgan taqdirda, taraflarning biri bu borada xabardor qiladi. 3 ish kuni ichida III. Markazda buyurtmachining axborot tizimlarini joylashtirish va saqlanishni vaqtincha toʻxtatish tartibi 1-bosqich Operator Buyurtmachi tomonidan Oʻzbekiston Respublikasi qonunchilik hujjatlari, texnik jihatdan tartibga solish sohasidagi normativ hujjatlar va ushbu Nizom talablari buzilgan holda yoki (va) taraflar oʻrtasida tuzilgan shartnoma boʻyicha buyurtmachi oʻz majburiyatlarini bajarmagan yoxud lozim darajada bajarmagan holda mazkur talablar buzilganligi boʻyicha yozma ravishda buyurtmachini xabardor qiladi. 3 ish kuni ichida 2-bosqich Operator Yozma xabar buyurtmachiga yuborilgan vaqtdan boshlab buyurtmachining axborot tizimining Markaz quvvatlarida vaqtinchalik ish faoliyatini toʻxtatish boʻyicha tegishli texnik tadbirlarni amalga oshiradi. 7 ish kuni ichida 3-bosqich Buyurtmachi Axborot tizimlari vaqtincha toʻxtatilganligi toʻgʻrisidagi yozma xabarni olgan kundan boshlab operator koʻrsatgan kamchiliklarni bartaraf etib, bu haqda yozma ravishda operatorni xabardor qiladi. 3 ish kuni ichida 4-bosqich Operator Vaqtincha toʻxtatilgan axborot tizimining ish faoliyatini tiklab, bu haqda yozma ravishda buyurtmachini xabardor qiladi. 1 ish kuni ichida IV. Markazda buyurtmachining axborot tizimlarini joylashtirish va saqlanishni bekor qilish tartibi 1-bosqich Operator Markaz quvvatlarida ish faoliyati vaqtincha toʻxtatilganligi toʻgʻrisida operatorning yozma xabari asosida buyurtmachi koʻrsatilgan kamchiliklarni uch ish kuni ichida bartaraf etmaganda yoki Nizomda koʻzda tutilgan boshqa holatlarda buyurtmachining axborot tizimlarini joylashtirish va saqlanishni bekor qilish haqida buyurtmachini yozma ravishda xabardor qiladi. 3 ish kuni ichida 2-bosqich Operator Mavjud kamchilik aniqlanganligi boʻyicha yozma xabar buyurtmachiga yuborilgan kuni buyurtmachining tegishli axborot tizimining Markazda joylashtirilishi va saqlanishini bekor qilish boʻyicha tegishli texnik tadbirlarni amalga oshiradi. 1 ish kuni ichida 1. Vazirlar Mahkamasining “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tizimidagi ayrim tashkilotlarning faoliyatini tashkil etish chora-tadbirlari toʻgʻrisida” 2020-yil 25-iyundagi 409-son qarorida: a) qarorning nomi quyidagi tahrirda bayon etilsin: b) 2-bandning “a” kichik bandi quyidagi mazmundagi xatboshilar bilan toʻldirilsin: “Digital office” tizimini texnik jihatdan qoʻllab-quvvatlash, uzluksiz ishlashi va axborot xavfsizligini taʼminlash”; “Elektron hukumat” tizimining maʼlumotlarni qayta ishlash markazi faoliyatini muvofiqlashtirish, davlat axborot tizimlari va resurslarini joylashtirish, saqlash va qayta ishlash”; v) 3-bandning ikkinchi, uchinchi va toʻrtinchi xatboshilaridagi hamda 4-banddagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; g) 1-ilovaning matni quyidagi tahrirda bayon etilsin: Direktor Direktorning birinchi oʻrinbosari Direktor oʻrinbosari Direktor oʻrinbosari Direktor oʻrinbosari Direktor oʻrinbosari Nazorat va ijro intizomi boʻlimi 2 Axborot tizimlari va resurslarini rivojlantirish boshqarmasi 1 Tashqi iqtisodiy aloqalar, moliya, investitsiyalar va bank ishlari sohasida raqamli texnologiyalarni joriy etish boʻlimi 6 Transport, yoqilgʻi-energetika kompleksi va uy-joy, kommunal xoʻjalik sohasida raqamli texnologiyalarni joriy etish boʻlimi 8 Ijtimoiy, taʼlim va sogʻliqni saqlash tizimida raqamli texnologiyalarni joriy etish boʻlimi 8 Maʼlumotlar markazi infratuzilmasini qoʻllab-quvvatlash va ekspluatatsiya qilish boʻlimi 8 Yuridik boʻlim 3 Kadrlar boʻlimi 2 Markazlashgan maʼlumotlar bazalari va axborot tizimlarini rivojlantirish boʻlimi 5 Ilm-fan, yoshlar, oila va mahallani qoʻllab-quvvatlash tizimida raqamli iqtisodiyotni joriy etish boʻlimi 6 Maʼlumotlar markazining muhandislik infratuzilmasini qoʻllab-quvvatlash boʻlimi 10 Xaridlar, budjet, bojxona va soliq sohasida raqamli texnologiyalarni joriy etish boʻlimi 6 Buxgalteriya 2 Koʻchmas mulk, kadastr, geologiya va qurilish sohasida raqamli texnologiyalarni joriy etish boʻlimi 6 Maxsus ishlar boʻlimi 2 Maʼlumotlar markazining axborot va ichki xavfsizlik boʻlimi 4 Maʼlumotnomalar va tasniflagichlarni rivojlantirish boʻlimi 4 Davlat boshqaruvi va adliya organlarida raqamli texnologiyalarni joriy etish boʻlimi 6 Madaniyat, taʼlim sohasi va kutubxona ishlarida raqamli texnologiyalarni joriy etish boʻlimi 4 Xarid va shartnomalar boʻlimi 2 Qishloq va suv xoʻjaligi, oziq-ovqat xavfsizligi sohasida raqamli texnologiyalarni joriy etish boʻlimi 6 Maʼlumotlar markazi tizimlari monitoringi boʻlimi 7 Elektron davlat xizmatlarini rivojlantirish boshqarmasi 1 Ekologiya va atrof muhitni muhofaza qilish sohasida raqamli texnologiyalarni joriy etish boʻlimi 4 Elektron parlament tizimini rivojlantirish boʻlimi 4 Hududlarda raqamli texnologiyalarni joriy etishni muvofiqlashtirish boʻlimi 5 Operatsion va funksional jarayonlarni muvofiqlashtirish boʻlimi 4 Mehnat va arxiv ishi sohasida raqamli texnologiyalarni joriy etish boʻlimi 4 Yagona interaktiv davlat xizmatlari portalini rivojlantirish boʻlimi 4 Raqamli iqtisodiyot va elektron hukumat loyihalarini audit va ekspertiza qilish boʻlimi 10 d) 2-ilovaning nomidagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin. 2. Vazirlar Mahkamasining “Elektron hukumat tizimini yanada rivojlantirish, shuningdek, davlat organlari va tashkilotlarining oʻz faoliyati boʻyicha jamoatchilik oldida elektron hisobot berishi tartibini joriy etish chora-tadbirlari toʻgʻrisida” 2020-yil 16-iyuldagi 444-son qarorida: a) 2-bandda: quyidagi mazmundagi uchinchi va toʻrtinchi xatboshilar bilan toʻldirilsin: “davlat organlari va tashkilotlari tomonidan ishlab chiqilgan axborot tizimlari va maʼlumotlar bazalari Raqamli texnologiyalar vazirligi (keyingi oʻrinlarda — Vazirlik) hamda “Kiberxavfsizlik markazi” DUK tomonidan taqdim etilgan ijobiy xulosa asosidagina amaliyotga joriy etilishi mumkin; Vazirlik hamda “Kiberxavfsizlik markazi” DUKning ijobiy xulosalarini olmasdan turib davlat organlari va tashkilotlari oʻzlari tomonidan ishlab chiqilgan axborot tizimlarini va maʼlumotlar bazalarini amaliyotga joriy etishi taqiqlanadi”; uchinchi va toʻrtinchi xatboshilar tegishlicha beshinchi va oltinchi xatboshilar deb hisoblansin; b) 5-bandning birinchi xatboshisi quyidagi tahrirda bayon etilsin: “5. Vazirlik va “Kiberxavfsizlik markazi” davlat unitar korxonasi bilan birgalikda:”; v) 6-banddagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” soʻzlari “Vazirlik” soʻzi bilan almashtirilsin; g) 7-bandda: “a” kichik banddagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligiga” soʻzlari “Vazirlikka” soʻzi bilan almashtirilsin; “b” kichik banddagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Axborotlashtirish va telekommunikatsiyalar sohasida nazorat boʻyicha davlat inspeksiyasi” soʻzlari “Vazirlik” soʻzi bilan almashtirilsin; d) 8-banddagi “Oʻzbekiston Respublikasi Axborotlashtirish va telekommunikatsiyalar sohasida nazorat boʻyicha davlat inspeksiyasi” soʻzlari “Vazirlik” soʻzi bilan almashtirilsin; e) 9-band quyidagi tahrirda bayon etilsin: “9. Vazirlik hamda “Kiberxavfsizlik markazi” DUK tegishlicha davlat organlari va tashkilotlarining axborot tizimlarini yaratish va joriy etish boʻyicha loyiha-texnik hujjatlarining Yagona reyestr orqali ekspertizadan oʻtkazilishini hamda axborot xavfsizligi talablariga muvofiqligi boʻyicha ekspertizadan oʻtkazilishini taʼminlasin”; j) 1-ilova (Elektron hukumatning axborot tizimlari va resurslari yagona reyestrini shakllantirish va yuritish tartibi toʻgʻrisidagi nizom)da: 3-banddagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; 5-banddagi “axborot tizimlarini” soʻzlaridan keyin “va joriy etish boʻyicha loyiha-texnik hujjatlarini majburiy ekspertizadan oʻtkazish hamda” soʻzlari bilan toʻldirilsin; 20-bandning birinchi xatboshisidagi “pasportlari maʼlumotlarini oʻzgartirish (yangilash)” soʻzlaridan keyin “, shuningdek, loyiha-texnik hujjatlarini ekspertizadan oʻtkazish” soʻzlari bilan toʻldirilsin; 26-bandda: birinchi xatboshi chiqarib tashlansin; ikkinchi xatboshi birinchi xatboshi deb hisoblansin; 33-banddagi “Axborotlashtirish va telekommunikatsiyalar sohasida nazorat boʻyicha davlat inspeksiyasi” soʻzlari “Raqamli texnologiyalar vazirligi” soʻzlari bilan almashtirilsin; 1-ilovaning izoh qismidagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; 2-ilovaning 6 va 7-bosqichlaridagi “Masʼullar” ustunidagi “Oʻzkomnazorat” soʻzi “Raqamli texnologiyalar vazirligi” soʻzlari bilan almashtirilsin; z) 2-ilova (Elektron hukumatning maʼlumotnomalar va klassifikatorlar registrini shakllantirish va yuritish hamda yagona identifikatorlardan foydalanish tartibi toʻgʻrisidagi nizom)da: 3 va 32-bandlardagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; 1-ilova quyidagi tahrirda bayon etilsin: T/r Maʼlumotnoma/klassifikator Maʼlumotnoma/klassifikator turi Maʼlumotnoma/klassifikatorlar tavsifi Markaziy bank 1. Valyutalar klassifikatori Xalqaro klassifikatorlar Muomaladagi valyutalar va valyuta qiymatlari tasniflash obyekti hisoblanadi. 2. “Oʻzbekiston Respublikasi banklari” maʼlumotnomasi Tarmoq maʼlumotnoma/klassifikatorlari Davlat va tijorat banklari va ularning boʻlinmalari tasniflash obyekti hisoblanadi. 3. “Oʻzbekiston Respublikasi banklari filiallari” maʼlumotnomasi Tarmoq maʼlumotnoma/klassifikatorlari Oʻzbekiston Respublikasi davlat va tijorat banklarining filiallari tasniflash obyekti hisoblanadi. 4. “Oʻzbekiston Respublikasi nobank kredit tashkilotlari” maʼlumotnomasi Tarmoq maʼlumotnoma/klassifikatorlari Oʻzbekiston Respublikasi nobank kredit tashkilotlari va ularning boʻlinmalari tasniflash obyekti boʻlib hisoblanadi. Iqtisodiyot va moliya vazirligi huzuridagi Bojxona qoʻmitasi 5. “Jahon mamlakatlari” klassifikatorlari Xalqaro klassifikatorlar Jahon mamlakatlari tasniflash obyekti hisoblanadi. 6. Tashqi iqtisodiy faoliyatning tovar nomenklaturasi Davlatlararo klassifikatorlar Bojxona organlari va tashqi iqtisodiy faoliyat ishtirokchilari tomonidan bojxona operatsiyalarini oʻtkazish maqsadidagi tovarlar tasniflash obyekti hisoblanadi. 7. Yuk bojxona deklaratsiyasini toʻldirishda foydalaniladigan hujjatlar va axborot turlari klassifikatori Tarmoq maʼlumotnoma/klassifikatorlari Yuk bojxona deklaratsiyasini toʻldirishda foydalaniladigan hujjatlar va maʼlumotlar tasniflash obyekti hisoblanadi. 8. Transport turlari klassifikatori Tarmoq maʼlumotnoma/klassifikatorlari Oʻzbekiston Respublikasi bojxona chegarasidagi nazorat punktiga yetkazib berish uchun tovarlar yuklanishi lozim boʻlgan transport vositalari tasniflash obyekti hisoblanadi. 9. Tovarlar harakatining oʻziga xos xususiyatlari klassifikatori Tarmoq maʼlumotnoma/klassifikatorlari Tovarlar harakati turlari tasniflash obyekti hisoblanadi. 10. Afzallik, imtiyozlar va bojxona toʻlovlarining boshqa xususiyatlari klassifikatori Tarmoq maʼlumotnoma/klassifikatorlari Afzallik, imtiyozlar va bojxona toʻlovlarining boshqa xususiyatlari tasniflash obyekti hisoblanadi. 11. Bojxona toʻlovlari klassifikatori Tarmoq maʼlumotnoma/klassifikatorlari Bojxona toʻlovlari, shu jumladan, bojxona rasmiylashtiruvi uchun bojxona toʻlovlari tasniflash obyekti hisoblanadi. 12. Bojxona postlari klassifikatori Tarmoq maʼlumotnoma/klassifikatorlari Oʻzbekiston Respublikasining bojxona postlari tasniflash obyekti hisoblanadi. 13. Bojxona rejimlari klassifikatori Tarmoq maʼlumotnoma/klassifikatorlari Bojxona rejimlari tasniflash obyekti hisoblanadi. 14. Yetkazib berish shartlari klassifikatori Tarmoq maʼlumotnoma/klassifikatorlari Tovarlarni yetkazib berish shartlari tasniflash obyekti hisoblanadi. 15. Bitim tabiatining klassifikatori Tarmoq maʼlumotnoma/klassifikatorlari Statistik hisob va hisobotlarda qoʻllaniladigan operatsiyalar tasniflash obyekti hisoblanadi. Oʻzbekiston Respublikasi Prezidenti huzuridagi Statistika agentligi 16. Millatlar klassifikatori Xalqaro klassifikatorlar Fuqarolarning millati tasniflash obyekti hisoblanadi. 17. Oʻzbekiston Respublikasi tashkiliy-huquqiy shakllari klassifikatori Umumdavlat klassifikatorlar Oʻzbekiston Respublikasining Fuqarolik kodeksi va Oʻzbekiston Respublikasining boshqa qonunlarida belgilangan tashkiliy-huquqiy shakllar tasniflash obyekti hisoblanadi. 18. Oʻzbekiston Respublikasi iqtisodiy faoliyat turlari boʻyicha mahsulotlar (tovarlar, ishlar, xizmatlar) klassifikatori Umumdavlat klassifikatorlar Oʻzbekiston Respublikasi iqtisodiy faoliyat turlari boʻyicha mahsulotlar (tovarlar, ishlar, xizmatlar) tasniflash obyekti hisoblanadi. 19. Umumdavlat iqtisodiy faoliyat turlari boʻyicha klassifikatori Umumdavlat klassifikatorlar Iqtisodiy faoliyatning birliklarini (alohida korxonalar yoki korxonalar guruhlarini) tasniflashga moʻljallangan. 20. Umumdavlat iqtisodiy faoliyat turlari boʻyicha klassifikatori (2-tahrir) Umumdavlat klassifikatorlar Iqtisodiy faoliyatning birliklarini (alohida korxonalar yoki korxonalar guruhlarini) tasniflashga moʻljallangan. 21. Davlat boshqaruvi organlari va hoʻjalik boshqaruv organlarini belgilash tizimi Boshqa maʼlumotnoma/klassifikatorlar Davlat boshqaruvi organlari va xoʻjalik birlashmalarini tasniflashga moʻljallangan. 22. Maʼmuriy-hududiy tuzilma obyektlari maʼlumotlari toʻplami Umumdavlat klassifikatorlar Viloyatlar, shaharlar va tumanlarni tasniflash uchun moʻljallangan. Investitsiyalar, sanoat va savdo vazirligi huzuridagi Oʻzbekiston texnik jihatdan tartibga solish agentligi 23. Oʻlchov birliklari klassifikatori Umumdavlat klassifikatorlar Oʻlchov birliklari tasniflash obyekti hisoblanadi. Oliy taʼlim, fan va innovatsiyalar vazirligi 24. Oliy taʼlim yoʻnalishlari va mutaxassisliklari klassifikatori Umumdavlat klassifikatorlar Oliy taʼlimning bakalavriat va magistratura bosqichlarini tasniflashga moʻljallangan. 25. Oʻrta maxsus, kasb-hunar taʼlimida tayyorlash yoʻnalishlari, kasblar va mutaxassisliklar klassifikatori Umumdavlat klassifikatorlar Oʻrta maxsus, kasb-hunar taʼlimida tayyorlash yoʻnalishlari, kasblari va mutaxassisliklarini tasniflashga moʻljallangan. Adliya vazirligi 26. Oʻzbekiston Respublikasi qonunchilik tarmoqlarining umumhuquqiy klassifikatori Tarmoq maʼlumotnoma/klassifikatorlari Qonunchilik tarmoqlarini tasniflash uchun moʻljallangan. 261. Tovar va xizmatlarning xalqaro klassifikatori Xalqaro klassifikatorlar Tovar va xizmatlarni tasniflash uchun moʻljallangan. 262. Xalqaro patent klassifikatori Xalqaro patent klassifikatori Xalqaro patent klassifikatori. 263. Sanoat namunalarining xalqaro klassifikatori Sanoat namunalarining xalqaro klassifikatori Sanoat namunalarining xalqaro klassifikatori. Kambagʻallikni qisqartirish va bandlik vazirligi 27. Xodimlarning asosiy lavozimlari va ishchilar kasblari klassifikatori Umumdavlat klassifikatorlar Xodimlarning asosiy lavozimlari va ishchilarning kasblarini tizimlashtirish, ishchilarning malaka toifalari va xodimlar lavozimlari toifalarini belgilash uchun moʻljallangan. Iqtisodiyot va moliya vazirligi huzuridagi Soliq qoʻmitasi 28. Soliq qoʻmitasining tuman inspeksiyalari kodlari Tarmoq maʼlumotnoma/klassifikatorlari Soliq qoʻmitasining tuman inspeksiyalari tasniflash obyekti hisoblanadi. Iqtisodiyot va moliya vazirligi huzuridagi Kadastr agentligi 32. Manzillar maʼlumotnomasi Boshqa maʼlumotnoma/klassifikatorlar Viloyatlar, tumanlar, shaharlar, koʻchalar va boshqa obyektlarni tizimlashtirishga moʻljallangan. Raqamli texnologiyalar vazirligi 33. Davlat axborot resurslari va axborot tizimlari klassifikatori Boshqa maʼlumotnoma/klassifikatorlar Davlat organlarining axborot resurslari va axborot tizimlarini tasniflashga moʻljallangan. 3-ilovaning izoh qismidagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; g) 3-ilova (“Maʼlumotlarni boshqarish” axborot tizimi orqali davlat organlari va tashkilotlari maʼlumotlarini yigʻish, qayta ishlash va tahlil qilish tartibi toʻgʻrisidagi nizom)da: 2-bandning yettinchi xatboshisidagi va 3-banddagi “Iqtisodiy taraqqiyot va kambagʻallikni qisqartirish” soʻzlari “Iqtisodiyot va moliya” soʻzlari bilan almashtirilsin; 6-bandning ikkinchi xatboshisidagi “Iqtisodiy taraqqiyot va kambagʻallikni qisqartirish vazirligi hamda Axborot texnologiyalari va kommunikatsiyalarini rivojlantirish” soʻzlari “Iqtisodiyot va moliya vazirligi hamda Raqamli texnologiyalar” soʻzlari bilan almashtirilsin; 10-bandda: “a” kichik bandning birinchi xatboshisidagi “Iqtisodiy taraqqiyot va kambagʻallikni qisqartirish” soʻzlari “Iqtisodiyot va moliya” soʻzlari bilan almashtirilsin; “b” kichik bandning birinchi xatboshisidagi “Oʻzbekiston Respublikasi Davlat statistika qoʻmitasi” soʻzlari “Oʻzbekiston Respublikasi Prezidenti huzuridagi Statistika agentligi” soʻzlari bilan almashtirilsin; “v” kichik bandning birinchi xatboshisidagi “Axborot texnologiyalari va kommunikatsiyalarini rivojlantirish” soʻzlari “Raqamli texnologiyalar” soʻzlari bilan almashtirilsin; 13-banddagi “Iqtisodiy taraqqiyot va kambagʻallikni qisqartirish” soʻzlari “Iqtisodiyot va moliya” soʻzlari bilan almashtirilsin; 14-banddagi “Iqtisodiy taraqqiyot va kambagʻallikni qisqartirish vazirligi Davlat statistika qoʻmitasi, Axborot texnologiyalari va kommunikatsiyalarini rivojlantirish vazirligi” soʻzlari “Iqtisodiyot va moliya vazirligi Oʻzbekiston Respublikasi Prezidenti huzuridagi Statistika agentligi, Raqamli texnologiyalar vazirligi” soʻzlari bilan almashtirilsin; 15 va 16-bandlardagi “Iqtisodiy taraqqiyot va kambagʻallikni qisqartirish” soʻzlari “Iqtisodiyot va moliya” soʻzlari bilan almashtirilsin; 17-banddagi “Iqtisodiy taraqqiyot va kambagʻallikni qisqartirish vazirligi Axborot texnologiyalari va kommunikatsiyalarini rivojlantirish vazirligi va Davlat statistika qoʻmitasi” soʻzlari “Iqtisodiyot va moliya vazirligi Raqamli texnologiyalar vazirligi va Oʻzbekiston Respublikasi Prezidenti huzuridagi Statistika agentligi” soʻzlari bilan almashtirilsin; 19-banddagi “Axborot texnologiyalari va kommunikatsiyalarini rivojlantirish” soʻzlari hamda 20-banddagi “Iqtisodiy taraqqiyot va kambagʻallikni qisqartirish” soʻzlari tegishlicha “Raqamli texnologiyalar” hamda “Iqtisodiyot va moliya” soʻzlari bilan almashtirilsin; Ilova quyidagi tahrirda bayon etilsin: Bosqichlar Masʼullar Chora-tadbirlar Muddatlar 1-bosqich Davlat organlari va tashkilotlari, Iqtisodiyot va moliya vazirligi 1. Oʻzlarining axborot tizimlari va maʼlumotlar bazalarida mavjud boʻlgan maʼlumotlar xatlovdan oʻtkazilishini taʼminlash. Ikki hafta muddatda 2. Iqtisodiyot va moliya vazirligi soʻroviga asosan “Maʼlumotlarni boshqarish” axborot tizimida jamlanishi lozim boʻlgan maʼlumotlarni taqdim etish. Bir oy muddatda 2-bosqich Iqtisodiyot va moliya vazirligi, Oʻzbekiston Respublikasi Prezidenti huzuridagi Statistika agentligi, Raqamli texnologiyalar vazirligi “Maʼlumotlarni boshqarish” axborot tizimida yuritiladigan maʼlumotlar toʻplamini shakllantirish va tasdiqlash. Bunda bir turdagi axborotlarni aniqlash va ular yagona manbadan olinishini belgilash. Ikki oy muddatda 3-bosqich Iqtisodiyot va moliya vazirligi, Raqamli texnologiyalar vazirligi, operator 1. “Maʼlumotlarni boshqarish” axborot tizimi bilan idoralararo elektron hamkorlik qilish talablarini ishlab chiqish. Uch oy muddatda 2. “Maʼlumotlarni boshqarish” axborot tizimini ishlab chiqish. 2021-yil aprel 3. “Maʼlumotlarni boshqarish” axborot tizimining vazirliklar, davlat qoʻmitalari, idoralar va mahalliy ijro etuvchi hokimiyat organlarining axborot tizimlari va maʼlumotlar bazalari bilan elektron hamkorligini bosqichma-bosqich taʼminlash. 2021-yil iyul 4-bosqich Iqtisodiyot va moliya vazirligi, davlat organlari va tashkilotlari Tasdiqlangan maʼlumotlar toʻplami asosida maʼlumotlarni yigʻish va tahlil qilishni “Maʼlumotlarni boshqarish” axborot tizimida amalga oshirish. Doimo 5-bosqich Iqtisodiyot va moliya vazirligi, Raqamli texnologiyalar vazirligi, Oʻzbekiston Respublikasi Prezidenti huzuridagi Statistika agentligi, operator Mamlakatning ijtimoiy-iqtisodiy rivojlanishini tahlil qilish borasidagi hisobotlarni “Maʼlumotlarni boshqarish” axborot tizimida shakllantirish va real vaqt rejimida olish choralarini koʻrish. Doimo ”.